นักวิเคราะห์จับตา “เยลเลน” บนเวทีประชุม G20 พรุ่งนี้
นักวิเคราะห์จับตา "เยลเลน" บนเวทีประชุม G20 พรุ่งนี้ หลังเฟดขึ้นดบ.กระทบกลุ่มตลาดเกิดใหม่
26 ก.พ. 2559

นักวิเคราะห์จับตาดูท่าทีของนางเจเน็ต เยลเลน ประธานธนาคารกลางสหรัฐ (เฟด) ในการประชุมรัฐมนตรีคลังและผู้ว่าการธนาคารกลางกลุ่มประเทศ G20 ซึ่งจัดขึ้นที่นครเซี่ยงไฮ้ในวันนี้และวันพรุ่งนี้ หลังจากความไม่แน่นอนด้านนโยบายการเงินของสหรัฐได้ส่งผลให้เกิดความปั่นป่วนในตลาดการเงินทั่วโลก
โดยผู้เชี่ยวชาญคาดว่า ที่ประชุม G20 จะพิจารณาประเด็นนโยบายการเงินของสหรัฐ หลังจากที่เฟดได้ปรับขึ้นอัตราดอกเบี้ยในเดือนธ.ค. ซึ่งส่งผลให้กระแสเงินทุนไหลออกจากประเทศตลาดเกิดใหม่
ทั้งนี้ กลุ่ม G20 ประกอบด้วยสหรัฐ, สหภาพยุโรป, อังกฤษ, ฝรั่งเศส, เยอรมนี, อิตาลี, แคนาดา, ออสเตรเลีย, รัสเซีย, จีน, ญี่ปุ่น, เกาหลีใต้, อินเดีย, อินโดนีเซีย, อาร์เจนตินา, บราซิล, เม็กซิโก, ซาอุดิอาระเบีย, แอฟริกาใต้ และตุรกี
 
อินโฟเควสท์ แปลและเรียบเรียง